ปตท.เตรียมเจรจาชะลอจ่ายหนี้ หลังถูกระงับโครงการมาบตาพุด
นายชายน้อย เผื่อนโกสุม&nbsp; ประธานเจ้าหน้าที่บริหารและกรรมการผู้จัดการใหญ่ บริษัท ปตท. อะโรเมติกส์และการกลั่น ในฐานะตัวแทนกลุ่ม ปตท. กล่าวว่า ขณะนี้กลุ่ม ปตท. เตรียมเจรจากับคู่สัญญาของบริษัท ทั้งสถาบันการเงิน เจ้าหนี้&nbsp; และผู้ก่อสร้าง ร่วมกันหาทางออก หลังจากศาลปกครองมีคำสั่งให้ระงับการดำเนินกิจการในนิคมอุตสาหกรรมมาบตาพุดชั่วคราว ทำให้โรงงานที่อยู่ระหว่างการก่อสร้างต้องหยุดชะงัก&nbsp; ส่วนโรงงานที่สร้างเสร็จแล้วก็ยังไม่สามารถเดินเครื่องผลิตได้ เพราะยังไม่ได้รับใบอนุญาตประกอบกิจการ
7 ม.ค. 2553

นายชายน้อย เผื่อนโกสุม  ประธานเจ้าหน้าที่บริหารและกรรมการผู้จัดการใหญ่ บริษัท ปตท. อะโรเมติกส์และการกลั่น ในฐานะตัวแทนกลุ่ม ปตท. กล่าวว่า ขณะนี้กลุ่ม ปตท. เตรียมเจรจากับคู่สัญญาของบริษัท ทั้งสถาบันการเงิน เจ้าหนี้  และผู้ก่อสร้าง ร่วมกันหาทางออก หลังจากศาลปกครองมีคำสั่งให้ระงับการดำเนินกิจการในนิคมอุตสาหกรรมมาบตาพุดชั่วคราว ทำให้โรงงานที่อยู่ระหว่างการก่อสร้างต้องหยุดชะงัก  ส่วนโรงงานที่สร้างเสร็จแล้วก็ยังไม่สามารถเดินเครื่องผลิตได้ เพราะยังไม่ได้รับใบอนุญาตประกอบกิจการ
ทั้งนี้ คงต้องเจรจาเจ้าหนี้เพื่อชะลอการชำระหนี้ออกไป เพราะเดิมการคิดดอกเบี้ยจะคิดจากระยะเวลาที่โรงงานก่อสร้างเสร็จเดินเครี่องผลิต  แต่เมื่อโครงการไม่เป็นไปตามเป้าหมายก็ต้องพูดคุยกันว่าจะชะลอกันอย่างไร  เพราะเรื่องนี้เป็นเรื่องสุดวิสัยของโรงงาน
สำหรับโครงการในกลุ่ม ปตท.ที่ถูกศาลปกครองสั่งระงับกิจการมีทั้งหมด 25  โครงการวงเงินลงทุนรวม 1.3 แสนล้านบาท เป็นสัดส่วนหนี้ต่อทุน 1 ต่อ 1 อย่างไรก็ตาม จากคำสั่งศาลปกครองสูงสุดได้มีคำสั่งให้เดินโครงการไปแล้ว 7  โครงการ และล่าสุด ปตท.ได้ยื่นร้องขอต่อศาลปกครองกลางเพื่อขอเดินหน้าโครงการต่อ  เนื่องจากโครงการดังกล่าวไม่มีผลกระทบรุนแรง และที่เหลือจะทยอยยื่นขอต่อศาลต่อไป